cyanic-selkie/wikianc huggingface dataset:
Stater Tram
Tronçon D
Op der Héicht vun der Gare Houwald fiert den Tram dann iwwer d'Eisebunnsgleiser a kuerz dono iwwer d'Autobunn A3 ewech an de Quartier Cloche d'or. Déi éischt Bréck gëtt, zesumme mat engem Pole d'échange fir Bussen, direkt iwwer d'Gare gebaut. Déi iwwer d'Autobunn gëtt vun 2021 un opgeriicht. Se huet d'Form vun engem Y, well vun hir och eng Ofzweigung bei den zukünftege Lycée technique du Centre féiert, deem säin Neibau dohinner kënnt.
Am Gaasperecher Bann fiert den Tram da via d'Rue Albert-Einstein weider iwwer de Boulevard de Kockelscheuer bis op säi südlechen Terminus, beim Stadion vu Lëtzebuerg. Kuerz virdru geet et nach eng Kéier iwwer d'A6. Dës Bréck, iwwer déi och de Stroosseverkéier an 2x2 Spuere féiert, gouf tëscht Summer 2018 an Hierscht 2019 gebaut.
D'Aarbechten dofir ginn op zwee parallelle Schantercher gemaach: Ee vum Lycée Vauban bis bei de Stadion, deen am September 2022 lassgoung; an ee fir dat Stéck vum Bouneweger Lycée bis dohinner. Dëse fänkt eng Grëtz méi spéit un an hänkt och vum Fortgank vum Bau vun zwou Brécken of.
Déi éischt Schinnen um Tronçon D goufe Mëtt Oktober 2022 um Boulevard de Kockelscheuer, op der Héicht vum zoukünftegen Arrêt Waassertuerm, geluecht.
Wéinst dem Neibau vun der Jean-Pierre-Buchler-Bréck (dee bis 2021 gedauert huet), an dee vun der N40 soll d'Streck bis bei de Stadion am Laf vun 2024 fäerdeg ginn, an net wéi ufanks geplangt, schonns 2021.
D'Streck vu Bouneweg bis op d'Cloche d'or soll am Laf vun 2024 opgoen.
Tronçon E
Am Norde gëtt, viraussiichtlech bis Enn 2024, d'Streck ëm 4,5 km vun der Luxexpo bis op de Fluchhafe Findel verlängert. Den Tracé féiert laanscht de Rond-point Serra, an da laanscht den Tramsschapp a laanscht d'Brëtell vun der Autobunn A1. 150 Meter virum Autobunnskräiz mat der A7 geet en dann iwwer eng nei Bréck (OA 894), eriwwer op déi südlech Säit vun der A1. Do verleeft d'Streck bis op d'Sortie Héienhaff parallel mat der A1. Um Héienhaff geet et dann ënner der Nationalstrooss 1 erduerch, wou en Arrêt bei engem zukünftege Park & Ride wäert sinn. Dat lescht Stéck Wee bis bei den Terminus virun der ëstlecher Entrée vum Fluchhafen - eng 850 Meter - geet iwwer en neie Boulevard, fir deen d'Terrassementsaarbechten am Hierscht 2022 ugefaangen hunn.
Den Tram kann op der ganzer Streck tëscht Schapp a Fluchhafe mat bis zu 70 km/h fueren a brauch dofir ronn 7 Minutten.
Vun Enn Oktober 2021 bis uganks 2022 goufen als Virbereedung op am Ganzen 3,2 Hektar d'Beem déi am Wee stoungen ewechgeholl; fir si ginn, als Kompensatioun, op am Ganzen 8,6 Hektar nei Eechen a Bichen an de Gemenge Jonglënster, Luerenzweiler an Nidderaanwen ugeplanzt.
Enn Januar 2022 hunn d'Virbereedungsarbechte fir déi nei Bréck iwwer d'A1 ugefaangen. D'Bauaarbechte fir d'Bréck selwer hunn am Summer 2022 ugefaang. Den Tablier, deen nieft der Autobunn zesummegesat gouf, gouf an de Weekender vum 29. Abrëll a vum 6. Mee 2023 op 3 Stäiler geréckelt. Vum Hierscht 2023 u sollen dann d'Schinne kënne geluecht ginn.
Am Fréijoer 2023 goufen och d'Aarbechten an Ugrëff geholl un den Ënnerféierunge vun der Autobunnsoffaart Sennengerbierg an vun der N1. Och d'Aarbechten um neie Boulevard Höhenhof tëscht dem Rond-point beim Cargocenter an deem virum Fluchhafen sinn zanter 2023 am Gaang; do fiert den Tram laanscht déi ëstlech Säit. Den definitiven Tracé vum Tram féiert iwwer 16 km an huet 24 Statiounen,. An enger méi spéider Phas kéint d'Streck bis op d'Kalchesbréck verlängert ginn.
Käschten a Finanzement vum Projet
Fir den Tracé vum Kierchbierg bis op d'Gare gëtt de Käschtepunkt op 565 Milliounen Euro geschat. De Staat iwwerhëlt ⅔ vun de Käschten an ⅓ gëtt vun der Stad Lëtzebuerg gedroen. Bis ewell sinn awer nëmmen 230,52 Milliounen Euro vun der Chamber gestëmmt ginn. ,
Am Oktober 2017 goufen d'Käschte fir den Tracé Luxexpo - Findel op 114,9 Milliounen Euro fir d'Streck vun der Gare op d'Cloche d'or, an op 99,1 Milliounen Euro vun der Luxexpo op de Fluchhafe Findel geschat. Dofir kommen dann eng weider 12 Rammen an den Asaz. De Regierungsrot hat dësem Ausbau den 20. September 2017 gréng Luucht ginn.
Ausbaupläng
Den 22. Abrëll 2022 huet den Transportminister François Bausch den neien Nationale Mobilitéitsplang 2035 virgestallt. Wat den Tramsreseau ugeet, sou gesäit de Plang vir, dass et bis dohi 4 Linne soll ginn: Do derbäi kéint no 2035 nach eng weider Linn kommen:
Luxexpo - P+R West
Vun der geplangter Linn Luxexpo - P+R West gouf den 10. Mäerz 2023 de Bau vun den zwee éischten Deelstécker virgestallt, déi vum Regierungsrot gestëmmt gi waren :
D'Aarbechten um Kierchbierg solle vun 2025 bis 2027 goen, déi zu Hollerech vun 2026 bis 2028. Am grousse Ganze wäert de Projet ëm déi 135 Milliounen Euro ouni TVA kaschten, vun deenen de Staat der 90 an d'Stad Lëtzebuerg 45 Milliounen iwwerhëlt.
Fréier Pläng
An de Jore virdru gouf et schonn déi eng oder aner Propos fir en Ausbau: Am Joer 2016 waren ufanks dräi Extensiounen a Betruecht gezu ginn: eng éischt op Leideleng, eng zweet op Bartreng an eng drëtt bei de Mediapark um Kierchbierg, an der Géigend vum Wunnquartier Domaine du Kiem. D'Linn kéint gespléckt ginn, soudatt eng Faart iwwer déi aner vun der Luxexpo aus bei de Mediapark fuere géif an déi aner op de Fluchhafen,. Am Juni 2017 gouf d'Prioritéit dunn awer vum Nohaltegkeetsminister éischter op eng zweet Linn geluecht, déi op enger Längt vu 16 km iwwer Mamer bis op de Wandhaff fuere kéint.
En iwwerschaffte Projet gouf Enn 2020 virgestallt: Ewell soll eng nei Linn vun der Gare iwwer Hollerech (duerch de Quartier Nei Hollerech), bis bei de P+R Bouillon goen; eng weider vun der Cloche d'Or no Norden iwwer Zéisseng a Märel bis op d'Areler Strooss, wou s'op déi nei Linn trëfft, déi vun der Stäreplaz laanscht den CHL weider no Weste goe soll; an och d'Pläng fir eng 2. Linn um Kierchbierg, iwwer de Boulevard Konrad-Adenauer a laanscht den neie Quartier Laangfur bis bei den Tramsschapp goufe reaktivéiert.
D'2020er Projete goufen da gréisstendeels an där Form an de Mobilitéitsplang 2035 iwwerholl.
Streck a Statiounen
Wa se bis fäerdeg gebaut ass, huet d'Linn eng Längt vu 16 km. Se gëtt mat 750 Volt Gläichstroum alimentéiert. Op der 3,6 km laanger Streck tëscht der Rouder Bréck an der Gare kritt den Tram de Stroum aus Superkondensatoren, et brauchen also keng Pottoen a Catenairen opgeriicht ze ginn, déi den architektoneschen an historesche Patrimoine vun der Stad verschampeléiere géifen. Um Kierchbierg, zu Bouneweg an deelweis um Glacis gouf op der Plattform vum Tram Wues geséint. Um ganzen Trajet vun der Linn ass d'Plattform exklusiv fir den Tram reservéiert, mat Ausnam vun engen 120 Meter um Boulevard Royal, wou d'Stater Bussen vum Boulevard Roosevelt bis op d'Héicht vun der Montereysavenue iwwert d'Tramsplattform fueren däerfen. Laanscht den Tracé vun der Linn ginn nei Vëlosweeër ugeluecht an et kommen och nei Vel'oH-Statioune bäi. Op der kompletter Streck - tëscht dem Findel an der Cloche d'or - gëtt et herno néng sougenannt intermodal Pôle d'échanges fir do wou déi meescht Leit an d'Stad fueren, tëscht dem Tram, dem Bus, dem Auto (Park-and-ride) an dem Vëlo ëmklammen ze kënnen.
Streckeféierung
D'Linn fänkt ëstlech vum Fluchhafen-Terminal um Findel un a verleeft dann a Richtung vum Park-and-Ride deen um Héienhaff, nieft dem Verdeeler Sennengerbierg vun der Autobunn gebaut gëtt. Se geet dann ënnert der Nationalstrooss erduerch a verleeft da parallel mat der Autobunn, laanscht de Verdeeler Gréngewald (Kräizung mat der Nordstrooss), féiert dann iwwer eng Bréck iwwer d'Autobunn a laanscht den neien Tramsschapp, der Rangéiergare vun der Linn.
D'Linn kënnt da beim Rond-point Serra am Quartier Kierchbierg un, wou den zweete Park-and-Ride vun der Linn ass, bei der Luxexpo. Hei ass och provisoresch den nërdlechen Terminus vun der Linn, fir d'Zäitspan vun 2017 bis 2024. D'Linn féiert dann iwwer d'ganzt Längt vun der Avenue John F. Kennedy Virun der Rouder Bréck, wou bis 2018 provisoresch deen éischten Terminus war, kann een an d'Seelbunn Pafendall-Kierchbierg ëmklamme fir op der CFL-Halt Kierchbierg-Pafendall den Zuch ze huelen. Dës CFL Halt goung de selwechten Dag wéi den Tram, den 10. Dezember 2017, op.
Den Tram fiert da weider iwwer d'Rout Bréck an dréint um Rond-point Schuman no riets virun de Groussen Theater, dann no lénks iwwer d'Allée Scheffer laanscht de Glacis an den Nikloskierfecht bis op d'Stäreplaz, wou tëscht dem 27. Juli 2018 an dem 13. Dezember 2020 deen zweete provisoreschen Terminus war.
Saint-Frichoux
Saint-Frichoux ass eng Gemeng a Südfrankräich am Departement Aude, an der Regioun Occitanie.
Stater Tram
Streckeféierung
Vun der Stäreplaz geet d'Linn weider iwwer d'Arsenalstrooss an d'Uewerstad, dann no riets iwwer de Boulevard Royal, laanscht den Hamilius an iwwer d'Nei Bréck an de Garer Quartier. Duerch d'Nei Avenue fiert d'Linn weider bis virun d'Stater Gare, wou vum 13. Dezember 2020 bis den 11. September 2022 den nächste provisoreschen Terminus war.
Saint-Frichoux
En Deel vun der Gemeng lait am drainéierte Weier vu Marseillette.
Stater Tram
Streckeféierung
D'Linn geet a Richtung Bouneweg queesch iwwer d'Eisebunnsschinnen iwwer d'Jean-Pierre-Büchler-Bréck, féiert da parallel zum neien Tracé vun der N40 ëstlech laanscht d'CFL-Ateliere bis an d'Géigend vum Lycée Bouneweg, wou zanter dem 11. September 2022 deen aktuelle provisoreschen Terminus ass.
Südwestlech geet et - iwwer den Territoire vun der Gemeng Hesper - laanscht den Houwald viru bis iwwer d'Gare Houwald, nieft dem Verdeeler Hesper vun der Autobunn A3. Hei ass dann den drëtte Park-and-Ride vun der Linn.
Iwwer eng nei Bréck fiert d'Linn dann a westlecher Richtung iwwer d'A3 an de Gaasperecher Bann. Se fiert do duerch d'Rue Albert Einstein laanscht de Lycée Vauban a béit dann no Süden an de Boulevard de Kockelscheuer. Iwwer eng weider nei Bréck geet et dann op déi südlech Säit vun der A6. Do dréint d'Streck dann an engem grousse Bou Richtung Weste bis op de südlechen Terminus vun der Linn. Hei gëtt nieft dem neien Nationalstadion um Bord vum Quartier Zéisseng a südlech vun der Kräizung tëscht der N4 an dem CR186 de véierte Park-and-Ride gebaut.
Fir den Tram hunn eng Rei Bauwierker misse renovéiert oder nei gebaut ginn:
Lëscht vun de Statiounen / Tramslinn T1
Dës Tabell gëtt en Iwwerbléck iwwer déi 24 Statioune vun der Linn (opgelëscht vun Norden a Richtung Süden), wéi se - nom aktuellen Informatiounsstand(Januar 2023) - bis 2024 virgesi sinn. D'Statioune mat engem roude Symbol sinn tëscht dem 10. Dezember 2017 an dem 11. September 2022 opgaangen. Déi, déi méi spéit opginn, si rosa gezeechent.
Ekipement vun de Statiounen
All d'Statioune si mat Informatiounssaile fir d'Passagéier ekipéiert, wou ee gesäit wéini den nächsten Tram kënnt oder wa Stéierungen op der Linn sinn. D'Statioune sinn all accessibel fir Leit mat ageschränkter Mobilitéit, och fir Leit am Rollstull. Se hu meeschtens säitlech Quaie mat enger Längt vu 45 Meter déi vis-a-vis ee vun deem aneren ugeluecht sinn.
D'Tramshaisercher op de Statioune goufe vun der franséischer Gesellschaft MobilConcepts, am Kader vun engem Kontrakt vun 2 Milliounen Euro installéiert. Se goufe vum Designer Marc Aurel entworf a si stolgro fir sech gutt an d'stättescht Ëmfeld z'integréieren. Just op der Statioun Place de Metz sti keng Tramshaisercher. Den Entretien an d'Gestioun vun de Reklamme gëtt fir 10 Joer vun IP Luxembourg Broadcasting Center Europe, enger Filial vum RTL Grupp assuréiert.
Uganks war am Februar 2009 en internationalen Architekteconcours organiséiert gi wou et drëm goung fir e personaliséierte Mobilier (Haisercher, Vëlosstänner, Dreckskëschten, asw.) ze definéieren. De Concours war deemools vum Londoner Büro Lifschutz Davidson Sandilands Island Studios gewonne ginn. Schlussendlech gouf awer decidéiert kee personaliséierte Mobilier ze huelen, ma dees vun der Staang, absënns fir mam existente Mobilier an der Stad ze harmoniséieren.
Vereenzelt ginn et och zousätzlech Installatiounen:
Am Februar 2017 goufen déi offiziell Nimm vun 11 Statioune bekannt gemaach: vun den 8 déi vun 2017 un ugefuer ginn a vun deenen dräi bis op d'Stäreplaz. D'Nimm bezéie sech op Plazen déi ugefuer ginn a sinn deels op Franséisch, op Lëtzebuergesch oder an deenen zwou Sproochen.
Betrib
De Betrib vun der Linn gëtt vu LuxTram S.A. assuréiert. Den Tram fiert wiertes an de Spëtzestonnen all dräi a baussent de Spëtzestonnen all 5 Minutten. D'kommerziell Vitess läit bei ongeféier 20 km/h. Fir d'Streck vun der Luxexpo bis bei d'Rout Bréck brauch den Tram 11 Minutten.
Rullmaterial
Se gi vun der spuenescher Firma CAF (Construcciones y auxiliar de ferrocarriles) gebaut, déi hire Sëtz zu Beasain am Spuenesche Baskeland huet. Déi éischt néng Ramme goufen zu Zaragoza gebaut, déi dono an der CAF-Fabrick zu Bagnères-de-Bigorre, a Frankräich. A priori ginn d'Ramme vun 101 bis 133 nummeréiert,.
Géint de Konkurrent Alstom huet CAF den 18. Mee 2015 den Zouschlag kritt fir d'Rullmaterial vum neien Tram ze liwweren an domat eng Commande am Wäert vun 83 Milliounen Euro. Den Optrag ëmfaasst 21 Ramme vun allkéiers 45 Meter Längt (déi awer nach - wann néideg - 10 Meter méi laang gemaach kënne ginn ) an enger Breet vun 2,65 Meter. Pro Ramm kënne 450 Leit transportéiert ginn.
De spezifeschen Design vun de Ramme gouf vum Erich Rhinn mat der Agence Avant-première entworf. Owes sinn d'Diere faarweg beliicht, mat allkéiers enger anerer Faarf pro Module. Déi Beliichtung gouf vun de Kënschtler Michel Léonardi an Isabelle Corten entworf. Den Eric Rhinn huet virdrun den Design vun de Ramme vum Tram vu Besançon, wou de selwechte Modell vun CAF fiert, entwéckelt. Den Design fir Lëtzebuerg gouf zeréckbehale well en d'Architektur vun den eenzele Stater Quartiere respektéiert. Eng Maquette am Moossstaf 1:1 gouf der Ëffentlechkeet tëscht Enn 2015 an Ufank 2016 virgestallt,. D'Awunner konnten deemools déi bannenzeg Amenagementer entdecken a verschidden Doleance konnten nach berécksiichtegt ginn (Sëtzer, Plaz vun de Staange fir sech unzehalen, asw.).
Déi éischt Ramm (2 Kabinnen a 7 Modullen) gouf den 8. Februar 2017 an der Nuecht geliwwert,. De Rescht vun der Serie gouf progressiv duerno geliwwert. Fir den éischten Deel vun der Streck waren néng Rammen néideg. RTL Radio Lëtzebuerg hat am Mäerz 2017 e Concours lancéiert fir en Spëtznumm fir den Tram ze sichen; de Choix war op "Siggi" gefall.
Tramsschapp
Den Entretien vun den Tramme gëtt am Neien Tramsschapp (offiziell: Centre de remisage et de maintenance, gekierzt CRM) gemaach. Den Tramsschapp läit nordëstlech vun der Halt Luxexpo an ass vun do aus iwwer en Accès un d'Linn ugeschloss iwwer dee méi spéit och d'Verlängerung a Richtung Findel gebaut gëtt.
Wann déi Linn am Joer 2024 bis fäerdeg gebaut ass, ginn am Tramsschapp déi 32 Ramme geparkt déi fir de Betrib gebraucht ginn. Hei gëtt och den Entretien vun de Gefierer gemaach an et gëtt eng zentral Kontrollstatioun vun der Linn installéiert. Den Neien Tramsschapp läit op enger Fläch vun 3,3 ha (dovun 1,39 ha Verwaltungsgebaier) tëscht der Luxexpo an der Autobunn, am Gréngewald, op der Grenz vun der Stad Lëtzebuerg an der Gemeng Nidderaanwen.
De Komplex begräift dräi Gebaier, déi - fir sech gutt an d'Ëmfeld vum Gréngewald unzepassen - Fassaden aus net-traitéiertem Holz hunn. D'Diech gi begréngt a mat Sonnekollekteren ekipéiert,. Dat éischt Gebai ass den iwwerdaachten Depot mat aachte Gleiser wou déi 45 Meter laang Rammen ofgestallt kënne ginn. Am zweete Gebai ass den Entretiensatelier, deen am Fong an zwéin Deeler opgedeelt ass : en éischten Deel mat zwéi Gleiser mat enger Wäschmaschinn fir d'Rammen. Dräi Véierel vum Waasser wat an dëser Wäschmaschinn gebraucht gëtt, gëtt nees recycléiert. Hei ginn d'Ramme bannen a bausse gebotzt, op enger Fosse kënne s'inspizéiert a gefléckt ginn, d'Sandkëschte kënnen opgefëllt an d'Rieder reprofiléiert ginn. Am zweeten Deel sinn dräi Entretiensgleiser wou et och en Accès op den Daach vun de Ramme gëtt. Eent vun de Gleiser ass mat engem mobillen Hydraulikzylinder ekipéiert fir d'Dréigesteller wiesselen ze kënnen. Am drëtte Gebai ass d'Verwaltung, d'Iwwerwaachungszentral vun der Linn an zënter Januar 2017 de Siège vu LuxTram SA, dee virdrun an der Arsenalstrooss war. De ganze Komplex, deen 2015 ugefaangen ze baue gouf, ass zënter dem Fréijoer 2017 a Betrib. Uganks 2020 goung eng Solaranlag um Daach un d'Netz; si produzéiert am Joer den Equivalent u Stroum, deen den Tram bannent engem Mount Betrib verbraucht.
Fueren a Signalisatioun
Op der Tramslinn gëtt „op Siicht“ gefuer, dat heescht, datt et op der Streck just Schëlter fit d'Vitess-Limitatioun, fir d'Sécherung vun der Streck oder fir d'Iwwerfuere vu Kräizunge gëtt.
Wat d'Verkéiersluuchte fir d'Iwwerfuere vu Kräizungen ugeet, sou gëlle fir den Tram dem Lëtzebuerger Code de la route no déi speziell Verkéiersluuchte wéi se och op de Busspuere gebraucht ginn: Dës speziell Luuchte liichte wäiss oder hellgiel.
Zwéin aner Signaler déi spezifesch fir den Tram sinn, bestinn aus Buschtawen a si vun der däitscher Tramssignalisatioun iwwerholl ginn: Fir d'Signaler virun de Weiche gëllen dës Aspekter: rout fir stoen ze bleiwen, gréng fir eng fräi Streck an orange, wann d'Streck fräi ass, d'Weich awer an eng aner Richtung gestallt ass. D'Signaler weisen eng giel Zuel „750 “un, wann d'Catenairen ënner Stroum stinn a blénke giel wa kee Stroum dran ass.
Annonce vun de Statiounen
An de Gefierer gëtt all Statioun mat engem eegenen Jingel ugekënnegt. Dës goufe vum Pianist Michel Reis komponéiert. All Jingel dauert 15 Sekonnen (ausser op den Terminussen) an den Numm gëtt zweemol hannereneen, allkéiers vun enger anerer Persoun, gesot.
Personal
Fir d'Bedreiwe vun der Linn sinn an enger éischter Phas 30 Tramschauffere am Asaz, déi aus 900 Kandidaturen eraus gesicht goufen. Anescht wéi zum Beispill bei de Stater Bussen oder beim TICE wou d'Buschauffere Fonctionnaire sinn, ass d'Fuerpersonal vum Tram als Salarié agestallt well LuxTram eng Gesellschaft ënner privatem Recht ass. D'Tramschauffere mussen awer capabel sinn am Tram Matdeelungen an den dräi Sprooche Lëtzebuergesch, Franséisch an Däitsch ze maachen.
Bei enger Protestaktioun, bei der Aweiung vum 2. Deelstéck, hunn d'Gewerkschaften OGBL an FNCTTFEL den ënnerschiddleche Status vis-à-vis zu Chauffeuren am ëffentlechen Déngscht kritiséiert; d'Paie léich 30 % bis 50% méi déif bei Luxtram, an et géif manner Congésdeeg.
Tarifikatioun a Finanzement
De Finanzement vun der Linn (Entretien, Material, Personalkäschten) gëtt vu LuxTram assuréiert. Wéi een nach huet misse bezuelen, goungen d'Recette vum Billjeesverkaf laang net duer, fir d'Käschten ze decken an de Staat huet d'Differenz iwwerholl.
Trafic
Mat engem 3-Minutten-Takt kritt d'Linn eng Capacitéit vu knapps 10.000 Passagéier pro Stonn a Richtung, géintiwwer vu ronn 2.500 Passagéier fir de Bus. D'Benotzung vun der Linn gëtt op 110.000 Passagéier pro Dag geschat. Tëscht Dezember 2017 a Februar 2018 goufen an der Moyenne 17.000 Passagéier den Dag gezielt, duebel esou vill wéi sech erwaart goufen. Dës Zuel ass 2019 op eng Moyenne vun iwwer 20.000 op Wiertes eropgaangen.
Besonnesch wärend der Schueberfouer gëtt d'Linn vill benotzt: 2018 si bannent deenen 3 Wochen am ganze 490.000 Leit mam Tram gefuer, mat Spëtzte vu 40.000 Reesender den Dag. .
Den Transportministère huet am Hierscht 2019 ugekënnegt, wann de Betrib bis op d'Gare verlängert wier, déi 24 Rammen, déi dann am Asaz sinn, zu Spëtzestonne bis zu 20.000 Persounen an der Stonn kéinten transportéieren. Wann d'Rammen op 56 Meter verlängert géife ginn, kéinte spéider souguer bis zu 26.000 Persounen d'Stonn befërdert ginn. .
Bannent deem éischte Betribsjoer huet d'Linn T1 4,6 Millioune Passagéier transportéiert.
Uganks 2020, virum Ausbroch vun der COVID-19-Pandemie louch d'Zuel vun de Passagéier bei ronn 30.000 den Dag. Wärend dem Lockdown goung dës op 1.200 Passagéier den Dag erof. Am Summer 2020 ass d'Passagéierzuel nees op bis zu 13.000 den Dag eropgaangen, an zanter September 2020 ass se (Stand: Enn September 2020) bei 18.000 bis 20.000.
Héi ass den Fuerplang vum 11.09.2022:
Am Juni 2019 goufen d'Capacitéiten ëm 20% eropgesat: Zënterhier kënnt am Dag all 5 Minutten en Tram an net méi all 6 Minutten.
Premier League 2000/01
D'Saison 2000/2001 war déi néngt Saison an der Premier League an zugläich déi 102. Éischtliga-Saison am englesche Foussball. Manchester United gewënnt d'Meeschterschaft a konnt domat den Titel verdeedegen.
Kommissioun Barroso II
D'Kommissioun Barroso II ass de Collège vun Europäesche Commissairen ënner der Presidence vum José Manuel Barroso, tëscht 2010 an 2014. Hien hat schonn 2004 bis 2009 d'Europäesch Kommissioun presidéiert (kuckt: Kommissioun Barroso I). Nodeems hie vun de Staats- a Regierungscheffe fir en neit Mandat designéiert gi war, huet hien de 25. November 2009 seng nei Ekipp virgestallt. Se gouf den 9. Februar 2010 vum Europäesche Parlament confirméiert an huet deen Dag drop hiert Amt ugetrueden.
Dat hei sinn d'Kommissäre mat de Porte-feuillen, fir déi se zoustänneg sinn:
Entrée des artistes
Entrée des artistes ass e franséische Film vum Marc Allégret aus dem Joer 1938.
Ëm wat geet et am Film?
De François, d'Cœcilia an d'Isabelle si jonk Schauspiller an hu Problemer mat der Léift…
Peter Gabriel
De Peter Brian Gabriel, gebuer den 13. Februar 1950 zu Chobham, Surrey, England) ass en englesche Museker a Video-Kënschtler. Hie gouf an de fréien 1970er-Jore bekannt als Frontman a Grënnungsmember vun der Progressive-Rock-Band Genesis.
Nodeem hie sech am Hierscht 1975 vu Genesis gegtrennt hat, huet hien eng Solocarrière ugefaangen, mat där e grousse Succès hat an huet. Seng Musek ass eng Mëschung aus Pop, Rock, New Age, mat däitlechen Aflëss vun der World Music. Hien huet opwänneg a spektakulär realiséiert Video-Clippe gemaach an och seng Livevirstellunge konzeptionell ugeluecht.
De Peter Gabriel engagéiert sech fir Mënscherechter, ënner anerem bei Amnesty International a bei Witness, déi e matgegrënnt huet.
Discographie
Soloalben:
Catalogue of Galactic Planetary Nebulae
De Catalogue of Galactic Planetary Nebulae ass en astronomesche Katalog deen all d'astronomesch Niwwelen oplëschte soll. E gouf am Joer 1967 vun den tschecheschen Astronomen Luboš Kohoutek a Luboš Perek opgestallt, dohier kënnt och den Alternativnumm Perek-Kohoutek Katalog.
Lorquin
Lorquin ass eng franséisch Gemeng am Departement Moselle an der Regioun Grand Est.
Catalogue of Galactic Planetary Nebulae
Bis 1964 war et de komplettste Katalog wat Niwwelen ugeet. Am Joer 2000 huet de Perek de Katalog opgefrëscht. Ablécklech si 1510 Niwwele katalogiséiert.
Op de Stärekaarte kréien d'Objeten aus dem Katalog d'Kennzeeche PK gefollegt vun de respektive galaktesche Koordinaten. Sollt den Objet awer schonn am New General Catalogue katalogiséiert sinn, da gëtt déi Bezeechnung benotzt.
En änleche Katalog ass de Strasbourg-ESO Catalogue of Galactic Planetary Nebulae.
Zong
D'Zong (op Latäin: lingua) ass e längelzege Muskelkierper an der Mondhiel, dat déi meescht Wierbeldéieren hunn. Si hëlleft beim Knaen, beim Schlécken a beim Schmaachen. Si spillt och eng wichteg Roll beim Schwätzen.
European Girls' Mathematical Olympiad
D'European Girls' Mathematical Olympiad (ofgekierzt EGMO) ass eng international Kompetitioun, déi sech un déi bescht Mathematiksschülerinnen aus dem Enseignement secondaire vun den europäesche Länner riicht.
Geschicht
D'European Girls' Mathematical Olympiad gouf fir d'éischt 2012 ofgehalen. Vun do un fënnt se all Joer statt. Lëtzebuerg huet vun Ufank u mat enger Ekipp deelgeholl, war am Joer 2013 den Organisateur vun der Olympiad an at mam Professer Charles Leytem bis 2018 e Vertrieder am Advisory Board. Leader vun der nationaler Ekipp ass zanter 2012 de Pierre Haas.
D'Kompetitioun huet d'Zil, Meedercher fir Mathematik op héiem Niveau ze begeeschteren an déi bescht Schülerinnen aus de verschiddene Länner op eng eventuell Participatioun bei der Internationaler Mathematik-Olympiad virzebereeden.
Oflaf
All europäescht Land kann eng Ekipp vu maximal 4 Schülerinnen an d'Kompetitioun schécken. Heiansdo ginn och eenzel net-europäesch Länner invitéiert, fir un der EGMO deelzehuelen.
D'Epreuve besteet dran, bannent zweemol 4,5 Stonne sechs schwéier Mathematiksproblemer, déi un den IMO-Niveau erukomme kënnen, ze léisen. Pro Léisung kann ee bis zu 7 Punkte kréien; den Total läit also tëscht 0 an 42 Punkten.
Déi Beschtklasséiert kréie Gold-, Sëlwer- oder Bronze-Medailen iwwerreecht, wéi op der Internationaler Mathematik-Olympiad.
Resultater
Lëscht vun allen EGMO-Kompetitioune bis haut a vun alle Lëtzebuergerinnen, déi eng Medail kruten:
Draupadi Murmu
D ' Draupadi Murmu (Santali; ᱫᱨᱚᱣᱯᱚᱫᱤ ᱢᱩᱨᱢᱩ; an der englescher Transkriptioun och Droupadi Murmu), gebuer den 20. Juni 1958 zu Baidaposi, bei Rairangpur zu Odisha, ass eng indesch Politikerin (Bharatiya Janata Party, BJP). Si ass zanter dem 25. Juli 2022 Presidentin vun der Republik Indien.
D'Murmu ass Member vum Vollek vun de Santhal. Si war vun 2015 bis 2021 Gouverneurin vun Jharkhand.
Adrienne d'Huart
D'Adrienne Baudoin-d'Huart, genannt Miny, gebuer de 26. Juli 1892 zu Carignan, a gestuerwen den 3. September 1992 zu Eaubonne, war eng lëtzebuergesch Molerin.
D'Adrienne d'Huart war d'Duechter vum Moler Ferdinand d'Huart (1858-1919) an der Marguerite Marthe Lecluse de Mesempré (1869-1956). 1907 ass d'Famill op Lëtzebuerg geplënnert. D'Adrienne d'Huart gouf vun hirem Papp enseignéiert an huet op der Académie Julian an der Académie de la Grande Chaumière zu Paräis Molerei studéiert. Nom Doud vun hirem Papp 1919 huet d'Huart sech a Frankräich néiergelooss, si huet awer och nach weider zu Lëtzebuerg ausgestallt. 1923 huet si de Georges Baudoin (1897-1964) bestuet.
D'D'Huart huet haaptsächlech Blummen a Landschafte gemoolt. Am Joer 1916 hat si hir éischt Ausstellung, zesumme mat hirem Papp. Si war Member vum Cercle Artistique de Luxembourg (CAL) a huet reegelméisseg un den alljärlechen Salonen deelgeholl. 1982 huet de CAL eng Retrospektiv bei Geleeënheet vun hirem 90. Gebuertsdag organiséiert. Si hat Soloausstellungen an de Galerië Bradtke (1935), Wierschem (1937, 1969) a Becker (1989).
Zesumme mam Pierre Blanc, dem Joseph Kutter a dem Jean Schaack huet si 1935 un der Weltausstellung zu Bréissel deelgeholl. Hiert Wierk gouf an d'Collectioun vum Nationalmusée fir Archeologie, Geschicht a Konscht opgeholl.
Georgina Beyer
D'Georgina Beyer, gebuer als George Bertrand am November 1957 zu Wellington, an och do gestuerwen de 6. Mäerz 2023, war eng neiséilännesch Politikerin.
Si war weltwäit déi éischt transexuell Buergermeeschtesch an Deputéiert.
Marseillette
Marseillette ass eng Gemeng a Südfrankräich am Departement Aude, an der Regioun Occitanie.
En Deel vun der Gemeng lait am drainéierte Weier vu Marseillette.
Delambre (Moundkrater)
Den Delambre ass en Aschlagkrater op der viischter Moundsäit westlech vum Mare Tranquillitatis, ëstlech vun de béiden opfällege Krateren Theon Senior an Theon Junior, nordwestlech vum Krater Hypatia.
De Kraterrand ass ausgekielt an den Zentrum huet konzentresch Rutschspueren.
De Krater gouf 1935 vun der I.A.U. nom franséischen Astronom Jean-Baptiste Joseph Delambre genannt.
Beckerelli
De Johann Joseph Friedrich Becker oder Jean Becker, besser bekannt ënner sengem Kënschtlerpseudonym Beckerelli; gebuer 1860 zu Köln a gestuerwen 1933, war en däitschen Illusionist.
Hien huet vun 1880 bis 1914 zu Lëtzebuerg op der Gare an der rue du Fort Bourbon Nr. 10 gewunnt an huet deemools zu deene bekanntsten a populäerste Varieté-Kënschtler gezielt. E gouf souguer vum Groussherzog Adolphe zum "Haffkënschtler" ernannt. En ass zäitweis och als "Professor" Beckerelli opgetrueden. 1914 ass e wéinst dem Krich an d'Schwäiz, op St. Gallen geplënnert, wou e weiderhi vill Succès hat.
Iwwerliewen
Iwwerliewen ass e Roman a Lëtzebuerger Sprooch vum Georges Kieffer, deen 2020 am Verlag Op der Lay erauskoum.
Ëm wat geet et am Roman?
Nodeems säi Frënd duerch eng Landminn ëm d'Liewe koum, mécht sech e jonken Zeechner vun Damaskus aus op de Wee no Europa a kënnt no enger Zort Odyssee via Frankräich op Lëtzebuerg. Parallel gëtt d'Liewe vum Romain, engem 18järege lëtzebuergesche Weesekand erzielt, dat sech zesumme mat senger Frëndin Fiona, géint Auslännerfeindlechkeet asetzt...
Canton Haut-Périgord noir
De Canton Haut-Périgord noir ass eng franséisch administrativ Andeelung an den Arrondissementer Périgueux a Sarlat-la-Canéda am Departement Dordogne an der Regioun Nei-Aquitaine.
Stagecoach (Film 1966)
Stagecoach ass en US-amerikanesche Western vum Gordon Douglas aus dem Joer 1966 no enger Erzielung vum Ernest Haycox an no engem Dréibuch vum Dudley Nichols.
Ëm wat geet et am Film?
De Film erzielt d'Faart vun enger Kutsch vun Dry Fork op Cheyenne.
Soss
De Film ass e Remake vum Film Stagecoach vum John Ford aus dem Joer 1939.
De Film ass a Frankräich op DVD erauskomm mat Commentairë vum Filmkritiker Patrick Brion a vum Filmregisseur Bertrand Tavernier.
Hannogne-Saint-Rémy
Hannogne-Saint-Rémy ass eng franséisch Uertschaft a Gemeng am Departement Ardennes an der Grand Est.
CR145
Den CR145 ass e Chemin repris an de Kantone Réimech a Gréiwemaacher a geet vun der Hëttermillen an nërdlecher Richtung bis op Betzder.
Knockin' on Heaven's Door (Film 1997)
Knockin' on Heaven's Door ass en däitsche Film vum Thomas Jahn aus dem Joer 1997. Mat iwwer 3 Milliounen Zuschauer war Knockin' on Heaven's Door den erfollegräichsten däitsche Kinosfilm am Joer 1997 an Däitschland.
CR145
Den CR145 ass ronn 16,8 km laang.
Laneuveville-lès-Lorquin
Laneuveville-lès-Lorquin ass eng franséisch Gemeng am Departement Moselle an der Regioun Grand Est.
Knockin' on Heaven's Door (Film 1997)
Ëm wat geet et am Film?
De Rudi (Jan Josef Liefers) an de Martin (Til Schweiger), allen zwéin onheelbar krank decidéieren hir lescht Deeg net am Spidol ze verbréngen. Si klauen am Parkhaus vum Spidol en Auto fir un d'Mier ze fueren. Leider gehéiert dësen Auto awer engem Gangsterboss…
Barbara Laage
D'Barbara Laage, gebuer als Claire Colombat den 30. Juli 1920 zu Menthon-Saint-Bernard a gestuerwen den 19. Mee 1988 zu Deauville, war eng franséisch Schauspillerin.
Space Systems/Loral
Space Systems/Loral (SSL) ass eng kanadesch/US-amerikanesch Entreprise, déi Satellitten an Raumfaartsystemer fir Regierungsdepartementer zivil Clienten produzéiert. Zanter 1960 huet d'Entreprise méi wéi 270 Satellitte gebaut. SSL ass eng Duechtergesellschaft vun der kanadescher Elektro-, Loft a Raumfaartentreprise MacDonald Dettwiler and Associates (MDA).
Geschicht
D'Entreprise gouf 1957 an der San Francisco Bay Area als Western Development Laboratories (WDL), eng Duechtergesellschaft vun der Philco Corporation, gegrënnt. Schonn 1960 huet Philco-WDL, fir d'US-Air Force, de Kommunikatiounssatellit Courier 1B gebaut, den éischten aktive Relaissatellit vun der Welt.
D'Entreprise gouf 1961 vum Automobilkonzern Ford iwwerholl an 1966 a Philco-Ford ëmgenannt. Am selwechte Joer huet Philco-Ford mam Initial Defence Communication Satellite Program ugefaangen a bis 1968 an deem Program am Ganze 26 Satellitte gebaut.
1971 huet Philco-Ford den éischten NATO-1-Satellit gebaut, deen eng Kommunikatiounsverbindung tëscht dem NATO-Haaptquartéier zu Bréissel, a weidere Zentre vun den NATO-Alliéierte gemaach huet.
An de follgende Joren gouf d'Entreprise méi dacks ëmgenannt (Aeronutronic Ford a spéider Ford Aerospace), bis d'Raumfaartdepartement vu Ford 1990 un d'Loral Space & Communications verkaf gouf an domat den haitegen Numm Space Systems/Loral krut. Tëscht 1994 an 2001 huet Loral fënnef geostationär Wiedersatellitte fir d'NASA gebaut an 2000 mat der Ausliwwerung vum éischte Radio-Satellit ugefaangen. 2005 huet d'Entreprise den Thaicom-4-Kommunikatiounssatellit gebaut.
Clienten
Zu de Cliente gehéieren ë. a.: AsiaSat, DirecTV, EchoStar, Globalstar, Hispasat, Hughes Network Systems, ICO Global Communications, Intelsat, Japan MTSAT, JSC Gascom, Telesat Canada, NASA/NOAA (GOES), Optus, PanAmSat, QuetzSat, SatMex, SES S.A., SES New Skies, Shin Satellite, Sirius Satellite Radio, SpainSat, ViaSat, WildBlue an XM Satellite Radio.
NGC 4580
Den NGC 4580 ass eng Balkespiralgalaxis mat aktivem galaktesche Galaxiëkär vum Hubble-Typ SBa/P am Stärebild Virgo nërdlech vun der Ekliptik. Si läit zirka 43 Millioune Liichtjoer vun der Mëllechstrooss ewech an huet en Duerchmiesser vun ongeféier 25.000 Lj. Ënner der Katalognummer VCC 1730 ass si als Member vum Virgo-Galaxiëkoup notéiert. Am selwechten Himmelsareal sinn ë. a. d'Galaxien NGC 4543 an NGC 4577.
Den Objet gouf den 2. Februar 1786 vum Astronom Wilhelm Herschel mat sengem 18,7 Zoll-Spigelteleskop entdeckt.
Marianne Hoppe
Si war vun 1936 bis 1946 mam Schauspiller Gustaf Gründgens bestuet.
Bedeitend Filmer an deene si matgespillt huet sinn: Kapriolen (1937) vum Gustaf Gründgens, Romanze in Moll (1943) vum Helmut Käutner a Falsche Bewegung (1975) vum Wim Wenders.
Nom Zweete Weltkrich ass si als Schauspillerin haaptsächlech am Theater opgetrueden, esou zu Düsseldorf am Düsseldorfer Schauspielhaus, zu Hamburg am Deutsche Schauspielhaus, zu Bochum an zu Wien am Burgtheater. Si stoung nach am Alter vun 88 Joer op der Bün.
De Filmregisseur Werner Schroeter huet am Joer 2000 en Dokumentarfilm iwwer hiert Liewe gedréint.
Par Musel a Syr Saint-Jacques
D'Par Musel a Syr Saint-Jacques ass eng vun den 33 kathoulesche Paren, déi de 7. Mee 2017 duerch en Dekret vum Bistum Lëtzebuerg entstane sinn.
Se gehéiert zum Dekanat Osten an ersetzt déi 18 fréier Pare Berbuerg, Betzder, Biwer, Éinen, Fluessweiler, Gouschteng, Gréiwemaacher, Lelleg, Meechtem, Manternach, Menster, Mäertert, Nidderdonwen, Ouljen, Rued-Sir, Waasserbëlleg, Wecker a Wuermer.
D'Par erstreckt sech iwwer d'Gebitt vun de Gemenge Betzder, Biwer, Fluessweiler, Gréiwemaacher, Manternach, Mäertert a Wuermer.
De Patréiner vun der Par ass den hellege Jakobus.
D'Parkierch ass d'Kierch vu Gréiwemaacher.
Lucio Dalla
De Lucio Dalla, gebuer de 4. Mäerz 1943 zu Bologna a gestuerwen den 1. Mäerz 2012 zu Montreux, war en italiensche Museker, dee seng eege Lidder gesongen huet (Cantautore).
Hien huet mat 14 Joer ugefaangen, Klarinett ze léieren an huet seng Carrière bei der Reno Dixieland Band zu Bologna ugefaangen. Zanter 1964 séngt hien och, am Ufank virun allem Soulmusek.
Ee vu senge bekanntste Lidder, Caruso (1986), en Hommage un den Operesänger Enrico Caruso, gouf vun enger Rëtsch anere Sänger gecovered, wouvun d'Versioune vum Luciano Pavarotti a vum Andrea Bocelli a Milliounenoplo verkaaft goufen.
En anert Stéck mat groussem Succès war Attenti al Lupo um Album Cambio (1990), vun deem der eleng an Italien 1.400.000 verkaaft goufen.
Den Dalla ass op enger Tournee, moies no engem Concert den Dag virdrun, un engem Häerzinfarkt gestuerwen.
Moien.lu
moien.lu, am Titel '''moien! Noriichten aus Lëtzebuerg''', ass eng Noriichteplattform am Internet op Lëtzebuergesch, déi 2017 gegrënnt gouf an ufanks vun der vun der Moien News Media S.A. bedriwwe gouf. Uganks 2021 huet dës mat Mental Media sàrl fusionéiert.
Canton du Val-d'Ajol
De Canton du Val-d'Ajol ass eng franséisch administrativ Andeelung am Arrondissement Épinal, an de Vogesen an der Regioun Grand Est.
Moien.lu
Grënnungsmembere waren d'Christiane Nehrenhausen an d'Sarah Mignani.
Canton du Val-d'Ajol
Den Haaptuert ass Le Val-d'Ajol.
Jacques François
De Jacques François, gebuer als Henri Jacques Daniel Paul François de 16. Mee 1920 zu Paräis an och do gestuerwen de 25. November 2003, war e franséische Schauspiller. Hien huet a bedeitende Filmer wéi Les grandes manœuvres (1955) vum René Clair, Section spéciale (1974) vum Costa-Gavras, The Day of the Jackal (1973) vum Fred Zinnemann, Sorcerer (1978) vum William Friedkin an a Le roi danse (2000) vum Gérard Corbiau matgespillt.
Par Öewersauer Saint-Pirmin
D'Par Öewersauer Saint-Pirmin ass eng vun den 33 kathoulesche Paren, déi de 7. Mee 2017 duerch en Dekret vum Bistum Lëtzebuerg entstane sinn.
Jacques François
Hie war vun 1966 bis zu sengem Doud am Joer 2003 mat der Schauspillerin Madeleine Delavaivre bestuet.
TGV
TGV ofgeleet vun Train à grande vitesse, ass de Kierzel vun den Héichvitessautomotricë vun der franséischer Staatsbunn SNCF.
TGV Sud-Est
Den TGV Sud-Est war deen éischten TGV, deen am Persouneverkéier agesat gouf. Hie gouf a gëtt virun allem op der LGV Sud-Est agesat.
TGV Reseau
Déi TGVsramm ass am Ament (Dezember 2014) déi eenzeg déi zu Lëtzebuerg fiert.
TGV Euro-Duplex
Den TGV Duplex ass een Héichvitesszuch mat Voituren déi zwéi Niveauen hunn. Den Euro-Duplex ass déi drëtt Generatioun vun Duplex-TGVen. E gouf haaptsächlech fir d'Linn Marseille-Frankfurt gebaut, a kann doriwwer eraus um Schwäizer an um spueneschen Netz fueren.
Thalys
D'Thalys sinn Héichvitessautomotricen aus den TGV-Serië PBA a PBKA, déi d'Stied Paräis, Bréissel, Köln an Amsterdam matenee verbannen.
TGV POS
Den TGV POS (POS steet fir Paris-Ostfrankreich-Süddeutschland) gëtt virun allem op der LGV Est européenne agesat a kann an Däitschland fueren.
Alstom AGV
D'Alstom AGV (AGV fir Automotrice à Grande Vitesse) ass eng technesch komplett nei Entwécklung vum TGV. Wärend den TGV vu Motricen op den zwéi Käpp ugedriwwe gëtt, sinn d'Motore beim AGV wéi op d'Achsen iwwer de ganzen Zuch verdeelt. Zanter 2012 ginn AGVen um italieeneschen Eisebunnsnetz vun der NTV agesat wou se als Baurei ETR 575 lafen.
Bintz
Bintz ass ee Familljennumm vun ë. a. follgende Persounen:
Léandre Spartz
De Léandre (Leander) Spartz, gebuer den 22. Januar 1879 zu Furen a gestuerwen den 28. September 1940 an der Stad Lëtzebuerg, war e lëtzebuergesche Veterinär.
De Leander Spartz huet zu Zürich an zu Alfort Veterinärmedezin studéiert. Am Oktober 1900 huet hie säin Ofschlossexamen als Veterinär gemaach. 1904 gouf hien Direkter vum Schluechthaus vun der Stad Lëtzebuerg (deemools am Pafendall, spéider zu Hollerech).
De Leander Spartz war Member vun der Académie vétérinaire de France a vun der Académie d'agriculture de France. Hie war Member vun der Société des naturalistes luxembourgeois a vun der wëssenschaftlecher Sektioun vum Institut grand-ducal. Hie war Sekretär vun der Ligue contre la tuberculose a Grënnungsmember vum Déiereschutzveräin (Société pour la protection des animaux).
Par Öewersauer Saint-Pirmin
Se gehéiert zum Dekanat Norden an ersetzt déi 14 fréier Pare Béiwen, Bauschelt, Dol, Dénkert-Meecher, Esch-Sauer, Eschduerf, Géisdref, Harel, Heischent, Ënsber, Kauneref, Sir, Toodler an Eeschpelt.
De Patréiner vun der Par ass den hellege Pirmin.
D'Parkierch ass d'Kierch vun Eschduerf.
Autorevue
D'Autorevue ass eng lëtzebuergesch Zäitschrëft iwwer Autoen a Motorrieder, déi 11 Mol d'Joer erauskënnt. Si ass op Däitsch an op Franséisch.
Geschicht
Déi aktuell Auto-Revue gouf nom Zweete Weltkrich vum François Mersch gegrënnt. Am Juli 1948 koum déi éischt Ausgab vun der Luxemburger Auto-Revue op de Maart.
2021 hunn 49.200 Awunner iwwer 15 Joer d'Auto Revue gelies. Dat waren 9,2 % vun der Bevëlkerung.
De Sëtz vun der Redaktioun ass zu Déifferdeng. D'Zeitung gëtt zu Moulins-lès-Metz gedréckt. Gréissten Aktionär vun der Auto Revue war Editpress (80 %), nieft der Dréckerei Techprint.
Semiotik
D'Semiotik ass d'Recherche vun den Zeechen a vun hirer Bedeitung.
D'Semiotik beschäftegt sech mat de Bedeitungsprozesser, dat heescht der Produktioun, dem Codifizéieren an der Kommunikatioun vun Zeechen.
Guy vu Lëtzebuerg-Ligny
De Guy vu Lëtzebuerg-Ligny, gebuer 1340 a gestuerwen den 23. August 1371, war Grof vu Saint-Pol vun 1360 bis 1371 a Grof vu Ligny, Här vu Roussy a vu Beauvoir vun 1364 bis 1371. Hie war de Jong vum Jean I., Här vu Ligny an der Alix vun Dampierre-Flandern, Dame de Richebourg.
Le ruisseau (Film 1938)
Le ruisseau ass e franséische Film vum Maurice Lehmann a Claude Autant-Lara aus dem Joer 1938 no engem Theaterstéck vum Pierre Wolff.
Guy vu Lëtzebuerg-Ligny
1354 huet hien d'Mahaut vu Châtillon (1335-1378), Greefin vu Saint-Pol, Duechter vum Jean vu Châtillon, Grof vu Saint-Pol, an der Jeanne vu Fiennes. Hir Kanner waren:
C/2012 S1
Den C/2012 S1 (ISON) ass e Koméit, dee warscheinlech aus der Oort-Wollek staamt an den 28. November 2013 ganz no bei d'Sonn koum. E gehéiert zu der Grupp vun de sougenannte Sonnesträifer, ass allerdéngs kee Fragment vun der Kreutz-Grupp.
Guy vu Lëtzebuerg-Ligny
Den 22. August 1371 huet de Guy bei der Schluecht vu Baesweiler matgemaach, wou et ëm e Konflikt tëscht dem Herzogtum Brabant (ënner dem Wenzel I. vu Lëtzebuerg dem Mann vun der Jeanne vu Brabant) op där enger Säit, an den Herzogtümer Juliers a Geldern op der anerer Säit goung. Dem Chroniker Jan van Boendaele no wier e verwonnt um Schluechtfeld leie bliwwen. Deen Dag drop huet en Déif e fonnt, wéi en ëm Hëllef geruff huet, an en doutgemaach. Wéi den Déif wollt seng Beit bem Gewënner verkafen, gouf en exekutéiert.
Montalbo (San Marino)
Montalbo ass eng kleng san-marinesch Uertschaft (Curazia) an der Haaptstad San Marino.
C/2012 S1
Entdeckung
De Koméit gouf den 21. September 2012 vum Amateurastronom Witali Newski (Виталий Невский) aus Wäissrussland a vum Artjom Nowitschonok (Артём Новичонок) aus Russland op CCD-Fotoen entdeckt, déi si mam 40-Zentimeter-Teleskop vum International Scientific Optical Network (ISON) als schwaachen Niwwelfleck am Stärebild Cancer fonnt haten. De Koméit gouf no dëser Organisatioun genannt.
Bunnverlaf
Den 1. Oktober 2013 koum hie bis op eng Distanz vun 10,9 Millioune km un de Planéit Mars erun. Am weidere Verlaf koum en den 28. November 2013 ganz no bei eis Sonn.
Montalbo (San Marino)
Se läit am Nordoste vun der Stad San Marino, an ass eng vun de siwen Uertschaften an der Gemeng.
C/2012 S1
Bunnverlaf
Am Perihel hat den ISON eng Bunnevitesse vu ronn 360 km/s a säin Ofstand zur Sonn war nëmme ronn 0,012 AE (1,8 Millioune Kilometer), wat ongeféier engem Sonnenduerchmiesser entsprécht. D'Temperatur op der Uewerfläch vum Koméitekär war dobäi méiglecherweis iwwer 2500 °C. No engem staarken Hellegkeetsverloscht goung een dovun aus, datt de Koméit bei sengem Rendez-vous mat der Sonn, wéinst der héijer Temperatur an de staarke Gezäitekräften (Roche-Grenz), zerbrach ass. Och wann d'Fotoe vun der SOHO-Raumsond sou interpretéiert goufen, datt op d'mannst en Deel vum Koméit de Perihel iwwerstanen hätt, hat sech vum 2. Dezember 2013 un d'Iwwerzeegung verdicht, datt de fréiere Koméit sech elo als Stëbswollek duerch d'Sonnesystem beweegt. Lescht Fotoe vum Hubble-Weltraumteleskop vum 18. Dezember 2013 weise keng Iwwerreschter vum Koméit. D'Koordinate vun der ugehollener Bleif goufen aus de leschte Positioune berechent, op deenen den ISON nach ze gesi war. D'Biller hu keng Spuer vum ISON gewisen, an et geet een dovun aus, datt nëmmen nach Gas, Stëbs a ganz kleng Deeler iwwereg sinn.
Déi noost Distanz zu eiser Äerd war fir den ISON – oder seng Iwwerreschter – an der Nuecht vum 26. op de 27. Dezember 2013, hie war do ronn 60 Millioune km ewech.
Siichtbarkeet
De Max-Planck-Institut fir Sonnesystemfuerschung hat den 18. November 2013 matgedeelt, datt de Koméit mat bloussem A ze gesi wier. Ufanks gouf ugeholl, datt hie bei der Sonn kuerzzäiteg souguer Vollmoundhellegkeet (−12,7 mag) kréie kéint. Tatsächlech blouf d'Hellegkeet am Perihelduerchgank wäit drënner.
Fuerschungsresultater
Am Februar 2013 gouf mat der Observatioun vum Koméit ISON am Kader vun der Folgemissioun EPOXI vun der Raumsond Deep Impact ugefaangen. Dobäi koumen och d'Sonde Mars Reconnaissance Orbiter a Lunar Reconnaissance Orbiter zum Asaz.
Edouard Pierret
Den Edouard Pierret, gebuer den 18. Abrëll 1885 zu Bur a gestuerwen de 5. Mäerz 1980 an der Stad Lëtzebuerg, war e lëtzebuergesche Professer an Auteur.
Professer am Atheneum
No der Première am Dikrecher Kolléisch huet den Edouard Pierret op de Cours supérieurs an der Stad an dono zu Graz, Paräis a Leipzig Naturwëssenschafte studéiert. Am Oktober 1908 huet hien zu Lëtzebuerg den Doktoratsexamen (Spezialitéit: Biologie) gepackt. Hie gouf Stagiaire an dono Repetent am Atheneum. Am Dezember 1914 krut hien eng Nominatioun als Professer an der Normalschoul. Donieft huet hien och Coursen am Stater Meedercherslycée (1917-1922) an am Atheneum (1922-1940) ginn. 1941 ass hie vum däitschen Okkupant als Professer an der Normalschoul, déi elo «Lehrerbildungsanstalt» geheescht huet, ofgesat ginn. Nom Krich konnt de Pierret nees op säi Posten an der Normalschoul erëmkommen. 1950 ass hien an d'Pensioun gaangen.
Member vun der SNL an dem Institut grand-ducal
Den E. Pierret ass am Januar 1909 Member vun der Société des naturalistes luxembourgeois (SNL) ginn. Vun 1919 bis de 25. Abrëll 1926 war hie Sekretär vum Veräin; 1946 ass hien Éieremember genannt ginn. Säin Nofollger als Sekretär vun der SNL war de Fritz Schneider.
De Pierret war Membre effectif vun der wëssenschaftlecher Sektioun vum Institut grand-ducal; hie gouf an der Seance vum 18. Juli 1923 zesumme mat dem Eugène Bisenius, dem Dokter François Delvaux, dem Victor Ferrant, dem Edmond Knaff an dem Pierre Medinger opgeholl.
Auteur vun Artikelen a Bicher
Am Bulletin vun der SNL huet den E. Pierret nieft enger grousser Zuel vu Versammlungs- an Exkursiounsrapporten eng Rei vu Buchbespriechungen a vu populärwëssenschaftlechen oder biographeschen Artikele publizéiert, ë. a. Zur Fettfrage (1918), Le centenaire de Pasteur, 1822-1895 (1923), Les dangers de l'opium (1930), En souvenir de Guillaume Capus (1932), Félix Heuertz, 1877-1947 (1947).
Hie war awer och e Mataarbechter ë. a. vum Journal des Professeurs, der Luxemburger Zeitung an dem Marienkalender. Hien ass den Auteur vun Das Du im Ich und das Ich im Du (1925), eng kritesch Analys vun engem Wierk vum Richard Tengler, Professer am Institut fir Parapsychologie vun der Universitéit Wien.
Aner Publikatioune vum Pierret sinn: Der Mensch in gesunden und kranken Tagen (1929), Der andere Goethe (1932, ënner dem Pseudonym: Erich Doermar), eng Analys vum Goethe sengem naturwëssenschaftleche Wierk. Hie war Coauteur vum Bichelchen  Allerhand aus eiser Landwirtschaft an de letzten honnert Jar: historisch-folkloristisch Notize, gesammelt vun: Tony Biwer, Carlo Hemmer, Eduard Pierret, Leander Spartz, J. P. Zanen (1939). A sengem méi literaresche Buch Aus sonnigen Höhen: Flugpostbriefe zur Erinnerung an meine Pfingstferienreise Paris-Prag (1925) erzielt de Pierret ënner dem Pseudonym "Leberecht Guckinsland" vu senger Rees mat der Sabena vu Paräis op Prag.
Rio de Janeiro (Bundesstaat)
De Bundesstaat Rio de Janeiro (pt.: Estado do Rio de Janeiro) ass ee vun de Bundesstaate vu Brasilien, am Südoste vum Land.